Arado Ar 95
Arado Ar 95 oli saksa ühemootoriline kahe- või kolmekohaline biplaan mereluure- ja torpeedolennuk, mis leidis kasutust Teises maailmasõjas. Lennuk konstrueeriti ettevõttes "Arado Flugzeugwerke GmbH ", arvestades esmalt selle plaanitavat kasutamist sõjalaevadel. Väike seeria lennukeid valmis ekspordiks, II maailmasõja puhkedes kättetoimetamata lennukid võeti kasutusele Luftwaffes, kus neid kasutati peamiselt mereluure ja vaatluse teostamiseks.